|  |  |
| --- | --- |
| Разред:  Наставна јединица:  Тип часа:  ОПЕРАТИВНИ ЗАДАЦИ ЧАСА  Образовни:  Функционални:  Васпитни:  Наставне методе:  Облици рада:  ТОК ЧАСА  Уводни део:  Главни део:  Завршни део: | трећи  Кројач и див – Браћа Грим  обрада  Истраживање основних мотива бајке и њихово доживљавање. Уочити карактеристике бајке, догађаје и карактеристике самих ликова.  Развијање смисла за уочавање значајних појединости у бајци, развијање маште. Усавршавање и развијање кулуре изражавања ученика, увежбавање читања.  Развијање моралних схватања и неговање љубави према читању бајки.  Дијалошка, монолошка, метода рада на тексту  Фронтални, индивидуални  У учионицу улазе два ђака у костимима Јакова и Вилхема Грима – прилог бр 1. Њих двојица разговарају.  Разговор са ученицима о њиховом разговору. Шта вам се допало? Зашто? На табли се налазе натписи заната: кувар, ковач, кројач, ученици сами откривају уз помоћ алата које им показујем. Лепим на таблу сличице алата испод одговарајућег натписа. Кројач је један од ликова који се појављује у бајци коју ћемо данас учити. Бајка се зове Кројач и див и њу су написали Браћа Грим. Учитељ пише на табли наслов, а ученици записују у својим свескама.  Учитељ изражајно чита бајку.  Следи психолошка пауза, а након ње питања: Шта вам се свидело у овој бајци? Зашто? Шта вс је изненадило? Зашто? Шта вас је одушевило? Зашто? Шта вас је насмејало? Зашто?  Ученици, затим, читају бајку у себи и подвлаче непознате речи. Док читају имају задатак да подвуку особине дива и кројача. Следи разговор о прочитаној бајци. Учитељ објашњава непознате речи. Ко су ликови у бајци? Како изгледа кројач? Покушајте да опишете дива како га ви замишљате. Које су њихове особине посебно истакнуте? Шта можемо да закључимо о кројачевој снази на основу онога што је причао? Зашто је кројач размишљао како да што пре побегне од дива? Шта је кројач на почетку бајке мислио да је див? Див се уплашио када је чуо како се кројач хвали –може да му донесе цео бунар воде, да почупа целу шуму....Шта је био див када се уплашио малог и слабашног кројача? Да ли је било паметно од дива када се уплашио малог и слабашног кројача? Шта можемо закључити какав је див? Како су писци рекли – приглуп и у главу ударен. Ко је кога надмудрио на крају бајке? Како је кројач надмудрио дива? Која особина помаже кројачу да победи дива – снага или лукавство? На који начин је то лукавство помогло кројачу? Упоредо са ученичким одговорима учитељ записује на таблу ликове, особине и поруку ове бајке.  Ученици преписују са табле. За домаћи задатак ученици имају да напишу причу у којој је див лењ и хвалиша, а кројач вредан. |

ПРИЛОГ бр. 1

ВИЛХЕМ: Како време брзо лети Јакове!

ЈАКОВ: Као да је јуче било када смо ми били овако мали као ова деца сада и волели да читамо бајке.

ВИЛХЕМ: А види нас сада, путујемо светом, сакупљамо народне умотворине, преводимо са српског на немачки језик српске песме и бајке у чему нам помаже наш драги пријатељ Вук Караџић.

ЈАКОВ: Децо, да ли ви знате шта су бајке?

ВИЛХЕМ: Да ли знате које смо све бајке написали ми, браћа Грим?

ЈАКОВ: Данас ћете учити још једну бајку коју смо ми написали.

ЈАКОВ и ВИЛХЕМ: Довиђења децо.